CELEX: 32005R0146
Language: sl
Date: 2005-01-28 00:00:00
Title: Uredba Komisije (ES) št. 146/2005 z dne 28. januarja 2005 o določitvi odstotka odobritve pogodb, sklenjenih za prostovoljno destilacijo namiznega vina

29.1.2005   
            
            
               SL
            
            
               Uradni list Evropske unije
            
            
               L 27/24
            
         
      UREDBA KOMISIJE (ES) št. 146/2005
   z dne 28. januarja 2005
   o določitvi odstotka odobritve pogodb, sklenjenih za prostovoljno destilacijo namiznega vina
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Komisije (ES) št. 1623/2000 z dne 25. julija 2000 o določitvi podrobnih izvedbenih pravil za Uredbo Sveta (ES) št. 1493/1999 o skupni ureditvi trga za vino ob upoštevanju tržnih mehanizmov (1), in zlasti člena 63a(5) Uredbe,
   ob upoštevanju naslednjega:
   
               (1)
            
            
               Člen 63a Uredbe (ES) št. 1623/2000 določa podrobna pravila za uporabo režimov za destilacijo vina iz člena 29 Uredbe (ES) št. 1493/1999 (2). To je subvencionirana in prostovoljna destilacija z namenom podpreti trg z vinom in zagotoviti nadaljnjo oskrbo področja pitnega alkohola. S tem namenom so sklenjene pogodbe med proizvajalci vina in destilaterji. Te pogodbe so države članice posredovale Komisiji do 15. januarja 2005.
            
         
               (2)
            
            
               Za tržno leto 2004/2005 bo destilacija potekala od 1. oktobra do 23. decembra. Na osnovi količin vina, za katere so države članice uradno prijavile pogodbe o destilaciji Komisiji, je ugotovljeno preseganje razpoložljivih proračunskih sredstev in absorpcijska zmogljivost področja pitnega alkohola. Zato je primerno določiti enotni odstotek, v višini katerega se prijavljene količine za destilacijo odobrijo.
            
         
               (3)
            
            
               V skladu s prvim pododstavkom člena 63a(6) Uredbe (ES) št. 1623/2000 morajo države članice potrditi pogodbe o destilaciji v obdobju, ki se začne 30. januarja. Zato ta uredba začne veljati takoj –
            
         SPREJELA NASLEDNJO UREDBO:
   Člen 1
   Količine vina, za katere so bile v skladu s členom 63a(4) Uredbe (ES) št. 1623/2000 sklenjene pogodbe in o katerih je bila Komisija obveščena do 15. januarja 2005, so odobrene do 84,30 %.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. januarja 2005
      
         
            Za Komisijo
         
         J. M. SILVA RODRÍGUEZ
         
         
            Generalni direktor za kmetijstvo in razvoj podeželja
         
      
   
   
      (1)  UL L 194, 31.7.2000, str. 45. Uredba, kakor je bila nazadnje spremenjena z Uredbo (ES) št. 1774/2004 (UL L 316, 15.10.2004, str. 61.)
   
      (2)  UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13.)